EkBass/fiwiki-20250220-pages-articles huggingface dataset:
Vihernuolimyrkkysammakko

Vihernuolimyrkkysammakko (Dendrobates auratus) on nuolimyrkkysammakkojen heimoon kuuluva keskiamerikkalainen sammakkolaji. Sen kanta on elinvoimainen. Laji on erittäin myrkyllinen. == Ulkoasu == Vihernuolimyrkkysammakko kasvaa noin neljän senttimetrin pituiseksi. Sen pohjaväri on metallisen vihreä, jossa on mustia laikkuja. Lajin levinneisyys on vaikuttanut niin, että pohjaväreissä saattaa olla suuriakin alueellisia eroja. == Levinneisyys == Lajia esiintyy Keski-Amerikassa Costa Rican, Nicaraguan, Kolumbian ja Panaman alueilla. Vihernuolimyrkkysammakko elelee yleisesti sademetsissä sekä plantaaseilla. == Lähteet == * Sammakkolampi: Dendrobates auratus, Vihernuolimyrkkysammakko * ITIS: Dendrobates auratus * UniProt: Taxonomy - Dendrobates auratus * PheroBase: Semiochemicals of Dendrobates auratus, the Green and black poison frog === Viitteet === Luokka:Nuolimyrkkysammakot Luokka:Lemmikkieläimet
Brunhilde

Brunhilde (myös Brynhild tai Brynhildr) on skandinaavisessa ja germaanisessa mytologiassa esiintyvä henkilöhahmo. Skandinaavisessa mytologiassa hän on kilpineito ja valkyria, joka on Volsunga-saagan ja muutamien Edda-runojen päähenkilö. Joissakin taruissa Brunhilde on valkyria, jonka Odin vaivuttaa uneen rangaistukseksi tottelemattomuudesta. Sankari Sigurd herättää kuitenkin hänet. Nibelungein laulussa hän on voimakas naissoturi, jonka Siegfried voittaa valepuvussa, esiintyen Burgundin kuningas Guntherina. Myöhemmin Brunhilde menee naimisiin Guntherin kanssa. Brunhilde kostaa julmasti saatuaan selville, että hänet onkin voittanut Siegfried. Richard Wagnerin Nibelungin sormus -oopperasarjassa Brunhilde esiintyy nimellä Brünnhilde. Hän on valkyria ja ylijumala Wotanin tytär sekä Siegfriedin rakastettu. Mytologian Brunhilden yhtenä esikuvana on saattanut toimia Austrasian kuningatar Brunhilde (noin 534–613), alun perin visigoottiprinsessa, joka meni naimisiin merovingikuningas Sigebert I:n kanssa. == Lähteet == Luokka:Skandinaavinen mytologia Luokka:Germaaninen mytologia nn:Brynhild
Lappi sydämeni vei

Lappi sydämeni vei on Kai Hyttisen studioalbumi. Se julkaistiin 19. marraskuuta 2008. == Kappaleet == # # # # # # # # # # # # # == Lähteet == * Fono === Viitteet === Luokka:Vuoden 2008 albumit Luokka:Kai Hyttisen albumit
Kathleen Herles

Kathleen Herles (s. 13. marraskuuta 1990 New York, New York) on yhdysvaltalainen ääninäyttelijä, joka tunnetaan animaatiosarjasta Seikkailija Dora, jossa hän ääninäytteli päähenkilö Doraa tuotantokausina 2000–2004. Luokka:Yhdysvaltalaiset ääninäyttelijät Luokka:Vuonna 1990 syntyneet Luokka:Elävät henkilöt
Siobhan Finneran

Siobhan Finneran (s. 27. huhtikuuta 1966 Oldham) on englantilainen näyttelijä, joka on näytellyt useissa englantilaisissa televisiosarjoissa kuten Sydämen asialla (Gloria Brown, 1993–2003), Coronation Street (Josie Phillips, 1989–1990), Emmerdale (Heather Hutchinson, 1998) sekä Happy Valley, varjojen laakso (Clare Cawood, 2014–). Hän näyttelee sarjassa Benidorm. Hän on näytellyt sarjassa vuodesta 2007 Janice Garvey -nimistä naista. Hän näytteli myös sarjassa Downton Abbey neiti Sarah O´Brieniä. Finneran meni naimisiin vuonna 1997 näyttelijä Mark Jordonin kanssa. Heillä on kaksi lasta. Pari erosi vuonna 2014. ==Aiheesta muualla== * Luokka:Englantilaiset näyttelijät Luokka:Vuonna 1966 syntyneet Luokka:Elävät henkilöt
Peugeot 504

Peugeot 504 on Peugeot’n vuosina 1968–1983 valmistama ylemmän keskiluokan automalli, joka korvasi Peugeot 404:n. Mallin seuraajaksi tuli Peugeot 505. Vaikka tuotanto Euroopassa päättyikin, auton valmistaminen lisenssillä jatkui esimerkiksi Afrikan maissa vielä useiden vuosien ajan. Peugeot 504 esiteltiin Pariisin autonäyttelyssä syksyllä 1968. Ensimmäinen korimalli oli neliovinen sedan. Malli valittiin vuoden autoksi Euroopassa 1969. Geneven autonäyttelyssä keväällä 1969 esiteltiin Pininfarinan suunnittelemat kaksioviset coupé- ja cabriolet-mallit. Farmarimalli Break esiteltiin syksyllä 1970, ja sen sai myös seitsemänpaikkaisena Familiale-mallina, jossa istuimet ovat kolmessa rivissä. Autosta esiteltiin myös avolavamalli, joka pysyi Ranskassakin tuotannossa vuoteen 1993 asti. Sitä valmistettiin lisenssillä Nigeriassa aina vuoteen 2006 saakka. == WRC-voitot == # Kausi Osakilpailu Kuljettaja Kartanlukija 1 1975 Safari-ralli Ove Andersson Arne Hertz 2 1975 Marokon ralli Hannu Mikkola Jean Todt 3 1976 Marokon ralli Jean-Pierre Nicolas Michel Gamet 4 1978 Safari- ralli Jean-Pierre Nicolas Jean-Claude Lefèbvre 5 1978 Norsunluurannikon ralli Jean-Pierre Nicolas Michel Gamet == Lähteet == == Aiheesta muualla == 504 Luokka:D-segmentin autot Luokka:1960-luvun autot Luokka:1970-luvun autot Luokka:1980-luvun autot
Peugeot 403

Peugeot 403 oli autovalmistaja Peugeot’n vuodesta 1955 vuoteen 1966 valmistama henkilöautomalli. Auto on huomattavasti tilavampi kuin ”pikkuveli” 203-malli. Peugeot 403:n moottori oli aluksi iskutilavuudeltaan 1 468 kuutiosenttimetriin suurennettu versio 203-mallin moottorista.MMM 1961: s. 268 Myöhemmin moottorivaihtoehtoihin tuli lisäksi 203:n alkuperäinen 1 290 kuutiosenttimetrin moottoriversio sekä 1 816 kuutiosenttimetrinen dieselmoottori. Peter Falkin näyttelemä komisario Columbo ajoi avomallisella vuoden 1959 Peugeot 403:lla televisiosarjassa Columbo. == Lähteet == * Harjulehto, Seppo (päätoim.) et al: Mitä-Missä-Milloin, Kansalaisen Vuosikirja 1961, Otava, Helsinki, 1960 (s. 268) === Viitteet === == Aiheesta muualla == 403 Luokka:1950-luvun autot Luokka:1960-luvun autot
Madeline Duggan

Madeline Elizabeth Duggan (s. 28. kesäkuuta 1994 Southwark, Lontoo, Englanti, Iso-Britannia) on englantilainen näyttelijä. Hänen tunnetuin televisioroolinsa on englantilaisessa sarjassa EastEnders, jossa hän on näytellyt Lauren Branningia heinäkuusta 2006 lähtien. Duggan ja Thomas Law ovat sarjassa vastanäyttelijöitä. Hänellä on vuonna 1990 syntynyt isoveli, Jack Anthony. Luokka:Englantilaiset lapsinäyttelijät Luokka:Vuonna 1994 syntyneet Luokka:Elävät henkilöt
Lambert Petterson

Johan Lambert Petterson (19. marraskuuta 1864 Hausjärvi – 27. syyskuuta 1938 Helsinki) oli suomalainen arkkitehti. Hän suunnitteli rakennuksia pääasiassa Tampereelle. Arkkitehti Lambert Petterson 70-vuotias, Aamulehti, 19.11.1934, nro 313, s. 2, Kansalliskirjaston digitaaliset aineistot. Viitattu 16.11.2024 Petterson valmistui arkkitehdiksi Polyteknillisestä opistosta 1885. Hän työskenteli opiskelun ohessa Gustaf Nyströmin ja F. A. Sjöströmin arkkitehtitoimistoissa ja valmistuttuaan teki töitä myös Theodor Deckerin kanssa. Myöhemmin (1887–1888) Petterson opiskeli vielä yhden lukuvuoden Dresdenin Polyteknillisessä korkeakoulussa. Sen jälkeen hän toimi kolmisen vuotta lääninrakennuskonttorin vt. esimiehenä Hämeenlinnassa. Seuraavaksi Petterson muutti Tampereelle, missä hän oli vt. kaupunginarkkitehtina F. L. Caloniuksen jälkeen 1891–1900 ja vakinaisena kaupunginarkkitehtina 1902–1918. Tampereen-kautensa jälkeen Petterson työskenteli Hämeenlinnan toisena lääninarkkitehtinä ja yleisten rakennusten ylihallituksen piirustuskonttorin johtajana. Pettersonin tullessa kaupunginarkkitehdiksi Tampereen kaupungin rakentamisessa alkoi voimakas kehityskausi ja rakennustapain murroskausi. Pettersonilla oli suuri työtaakka hänen johtaessaan tontinmittaukset ja -paalutukset, asemakarttatyöt, rakennustarkastukset, viemärisuunnittelut ja kaupungin omat rakennustyöt. Hänen osalleen tuli muun muassa kaupungin teurastuslaitoksen, sähkölaitoksen, tulli- ja pakkahuoneen, uimalaitoksen ja mielisairaalan rakennustöiden suoritus. Tampereella Petterson uudisti 1890-luvulla Kyttälän ja Tammelan asemakaavoja ja suunnitteli kaupunkiin lukuisia uusrenessanssityylisiä rakennuksia, joista ensimmäisiä oli Ruuskasen talo. Myöhemmässä tuotannossaan hän omaksui vaikutteita myös jugendtyylistä, mutta se jäi hänen töissään sivurooliin. Petterson oli erikoistunut tehdasrakentamiseen, ja hän piirsi taloja lähes kaikille Tampereen teollisuuslaitoksille.Kivinen 1982, s. 17–19; Niemelä 2009, s. 111–112. == Rakennuksia == * Heinolan VPK:n talo, Heinola, 1891 * Puinen asuinrakennus, Näsilinnankatu 38, Tampere, 1892 * Scheelen apteekki, Hämeenkatu, Tampere, 1892, purettu 1940 * Ruuskasen talo, Hämeenkatu, Tampere, 1892–1900 * Klingendahlin kehräämö, Tampere * Finlaysonin pääkonttori, Tampere, 1895 (yhdessä Josef Rengglin kanssa) * Liljeroosin villankehruu- ja värjäystehdas, Kehräsaari, Tampere, 1897 * Finlaysonin palatsi, Tampere, 1899 * Viikinsaaren ravintolarakennus, Viikinsaari, Tampere, 1900 * Marjatan sairaala, Mariankatu, Tampere, 1912 * Tampellan eteläkulman laajennus, Tampere, 1912 * Aaltosen kenkätehdas, Tammela, Tampere, 1913–1928 * Kattohuopatehtaan tehdasrakennus, Tampere, 1914 *Mustanlahden sataman makasiinit, 1915 * Tampereen keuhkotautiparantola (myöh. Kaupin päiväsairaala), 1915 * Ratinan voimalaitos, Tampere, 1917-1919 == Lähteet == ==Aiheesta muualla== * Koskesta voimaa: Lambert Petterson Luokka:Suomalaiset arkkitehdit Luokka:Vuonna 1864 syntyneet Luokka:Vuonna 1938 kuolleet
Totuuden hetki

Totuuden hetki (alkuperäiseltä nimeltä The Moment of Truth) on yhdysvaltalainen viihdeohjelma, joka perustuu kolumbialaiseen ohjelmaformaattiin "Nada más que la verdad" (). Ohjelma esitettiin Yhdysvalloissa 23. tammikuuta 2008 – 8. elokuuta 2009 FOX kanavalla. Ohjelmaa juontaa Mark Walberg ja suomalaista versiota Ilari Johansson. ==Kulku== Ohjelmaan valituille kilpailijoille tehdään alussa valheenpaljastustesti, jossa heiltä kysytään 50 kysymystä (Suomessa noin sata kysymystä). Itse ohjelmassa kilpailijalle esitetään 21 kysymystä. Mitä useampaan kysymykseen kilpailija vastaa totuudenmukaisesti, sitä isommaksi voittosumma kasvaa. Ohjelmassa esitetyt kysymykset voivat muodostua pelin edetessä erittäin henkilökohtaisiksi, esimerkiksi parisuhteeseen liittyen. Ensimmäinen osio sisältää kuusi kysymystä ja jos niihin vastaa oikein, voittaa 10 000 dollaria. Seuraava osio sisältää viisi kysymystä ja jos ne menevät oikein, voittaa 25 000 dollaria. Peli etenee siihen asti, kun kilpailija on vastannut kaikkiin 21 kysymykseen oikein, jolloin hän voittaa päävoiton 500 000 dollaria. Jos hän valehtelee yhteenkään kysymykseen pelin aikana, häviää koko pelin. Kilpailija voi halutessaan lopettaa pelin ja tyytyä siihen asti ansaittuun voittosummaan. Sarjan kolmannella tuotantokaudella yksi kilpailija Melanie Williams vastasi totuudenmukaisesti kaikkiin 21 kysymykseen voittaen 500 000 dollaria. Studiossa on kilpailijan lisäksi kannustamassa läheisiä, kuten perheenjäseniä, elämänkumppani ja ystäviä. Mikäli läheiset eivät halua kuulla kilpailijan vastausta esitettyyn kysymykseen, he voivat yhden kerran pelin aikana painaa edessään olevaa lamppua. Tällöin esitetty kysymys vaihdetaan uuteen ja tähän kilpailijan tulee vastata. ==Suomalainen versio== Ohjelman suomalaista versiota esitettiin syksyllä 2009 yhden tuotantokauden ajan. Suomalaisen formaatin juontajana on Ilari Johansson. Suomen version pääpotti on 50 000 euroa. ==Kohu== Ohjelma on aiheuttanut paljon kohua ja puhetta, muun muassa Yhdysvalloissa ja maissa, joissa sarjaa esitetään. Muun muassa ohjelman kilpailijoiden pari- ja perhesuhteita on mennyt poikki ohjelman takia. Suomessa kaksi ohjelman kilpailijaa ovat menettäneet työpaikkansa paljastettuaan ohjelmassa työnantajan kannalta epämiellyttäviä tietoja. Kolumbialainen versio lopetettiin kilpailijan vastatessa myöntävästi (ja totuudenmukaisesti) kysymykseen, onko hän palkannut palkkamurhaajan surmaamaan miehensä.Lie detector reality gameshow goes off the air in Colombia International Herald Tribune 9.10.2007. Viitattu 10.6.2011. ==Lähteet== ==Aiheesta muualla== * Ohjelman suomalaiset kotisivut Luokka:Viihdeohjelmat Luokka:Yhdysvaltalaiset televisiosarjat
Thomas Law

Thomas Law (s. 17. joulukuuta 1992 Hertfordshire, Englanti, Iso-Britannia) on englantilainen näyttelijä. Hänen tunnetuin roolinsa on Peter Bealen rooli sarjassa EastEnders, jossa hän on näytellyt elokuusta 2006 vuoteen 2008. Law'n perheeseen kuuluvat äiti Trish ja isä Robert sekä kaksi siskoa. He asuvat kaikki Australiassa. Law'n vastanäyttelijä sarjassa EastEnders on Madeline Duggan. Luokka:Englantilaiset näyttelijät Luokka:Vuonna 1992 syntyneet Luokka:Elävät henkilöt Thomas Law:n huhuttiin seurustelevan näyttelijän ja laulajan Sofia Carsonin kanssa, jonka kanssa näytteli samassa elokuvassa vuonna 2016 " a Cinderella story: If the shoe fits ". Pari kuitenkin erosi muutaman kuukauden seurustelun jälkeen.
Khattit

Khattit tai khatit () olivat germaaniheimo, joka asui Weserin ja Fuldan jokivarsilla. Tacituksen mukaan khattit olivat neuvokkaampia ja paremmin organisoituneita kuin muut germaanit, valitsivat parhaat miehet päälliköikseen ja taistelivat kurinalaisesti. He olivat tunnettuja vahvasta jalkaväestään.Tacitus 1976, s. 52–53 Drusus onnistui voittamaan khattit 9 eaa, mutta heistä tuli ensimmäisellä vuosisadalla yksi roomalaisten vaikeimmista vastustajista. Khattit laajensivat tuolloin asuinalueitaan alkuperäisestä kotimaastaan Weserin yläjuoksulla kohti Mainin jokilaaksoa, ja löivät kheruskit sekä useita muita naapuriheimoja. Khattit olivat vuonna 9 Arminiuksen johtamien kheruskien liittolaisina voittamassa roomalaisia Teutoburgin taistelussa. Vuonna 15 Germanicuksen johtama roomalaisarmeija hävitti kostoksi khattien maita. Vuonna 69 khattit osallistuivat bataavien kapinaan roomalaisia vastaan. Vuonna 83 keisari Domitianus ajoi khattit pois Taunuksen ylängöltä, mutta khattit aiheuttivat edelleen harmia roomalaisille liittymällä vuonna 89 Lucius Antonius Saturninuksen kapinaan. Khattit tekivät Rooman alueille hyökkäyksiä vuosina 162, 170 ja 213. He saattoivat myös olla liitossa frankkien kanssa 200-luvulla, ja khattien heimon katsotaankin joskus kuuluvan alkuperäisiin frankkeihin. 500-luvun alussa Klodvigin yhdistämät frankit valloittivat khattien asuma-alueet. Khattien onnistui kuitenkin säilyttää Frankkien valtakunnassa jonkinasteinen autonomia. == Lähteet == * Tacitus: Germaania. Suomentanut Edwin Linkomies. Otava 1976. ISBN 951-1-02311-X ===Viitteet=== Luokka:Germaaniheimot Luokka:Rooman viholliset ja liittolaiset
F. L. Calonius

Frans Ludvig Calonius (19. marraskuuta 1833 Porvoo – 8. joulukuuta 1903 Tampere) oli suomalainen arkkitehti, joka toimi Tampereen ensimmäisenä kaupunginarkkitehtina 1876–1891. Caloniuksen vanhemmat olivat kaupunginlääkäri Matthias Alexander Calonius ja Johanna Lovisa Hultgren. Hän pääsi ylioppilaaksi 1854 Porvoon lukiosta ja harjoitti arkkitehtiopintoja Tukholman taideakatemiassa. Calonius suunnitteli useita uusrenessanssityylisiä puu- ja kivirakennuksia Tampereelle, ja hän laati myös asemakaavat Tampereen Amurin, Tammelan ja Kyttälän alueille. Tunnetuimpia Caloniuksen suunnittelemista rakennuksista ovat Plevna-kutomorakennus, Finlaysonin kirkko sekä Keskustorin varrella sijaitsevat Selinin talo ja Sandbergin talo. Calonius suunnitteli myös nykyisen Helsingin Meilahdessa sijaitsevan pääministerin virka-asunnon Kesärannan alun perin omaksi kesähuvilakseen. == Rakennuksia == * Kesäranta, Meilahti, Helsinki, 1873 * Albergan kartanon päärakennus, Leppävaara, Espoo, 1874–1876 * Fagerströmin talo, Tampere, 1876 * Plevnan julkisivut, Finlayson, Tampere, 1877 * Finlaysonin kirkko, Tampere, 1879 * Sandbergin talo, Kauppakatu 2, Tampere, 1880–1897 * Näsilinnankatu 33 A (puinen asuinrakennus), Tampere, 1882 * Kaipion talo, Pirkankatu 2, Tampere, 1884, purettu 1982 * Selinin talo, Keskustori, Tampere, 1885 * Aleksanterin kansakoulu, Tampere, 1886 * Toivosen talo, Hämeenpuisto 12, Tampere, 1887, purettu 1954 * Kalevankankaan hautausmaan talo, Hautausmaankatu 6, Tampere, 1889 * Sumeliuksen palatsi, Hämeenkatu 15, Tampere, 1889, purettu 1938 * Kaupunginhotelli, Kauppakatu 1, Tampere, 1890, purettu 1964 * Spriitehtaan talo (Branderin talo), Kauppakatu 16, Tampere, 1891, purettu 1962 * Luterilainen rukoushuone, Satakunnankatu 11, Tampere, 1892, purettu 1968 * Hospits Emmaus (Bauerin hotelli), Hämeenkatu 1, Tampere, 1893, purettu 1934 == Lähteet == * * Niina Ketonen: F.L.Calonius, Koskesta voimaa-sivusto (luettu 10.11.2008) *Voitto Silfverhuth: Kalevankangas, 1993 == Aiheesta muualla == Luokka:Suomalaiset arkkitehdit Luokka:Vuonna 1833 syntyneet Luokka:Vuonna 1903 kuolleet
Sébastien Foucan

Sébastien Foucan (s. 24. toukokuuta 1974 Pariisi, Ranska) on ranskalainen näyttelijä, jonka sukujuuret ovat Guadeloupesta. Hän on yksi Free Runningin kehittäjistä yhdessä ystävänsä David Bellen kanssa. Hän on saanut vaikutteita parkourista ja häntä yleisesti ottaen pidetään "toisen sukupolven" parkourin perustajana David Bellen ohella. Foucan nousi julkisuuteen Isossa-Britanniassa vuonna 2003 esitetyn Jump London -dokumentin ja sen jatko-osan Jump Britainin ansiosta. Foucan esiintyi Mollakan roolissa James Bond -elokuvassa Casino Royale. Hän on myös esiintynyt Madonnan "Hung Up" -singlen musiikkivideolla ja Mirror's Edge -pelin trailerissa. ==Katso myös== *David Belle == Lähteet == Luokka:Ranskalaiset näyttelijät Luokka:Vuonna 1974 syntyneet Luokka:Elävät henkilöt
Moksi (Korpilahti)

Moksi (rekisterikylän nimenä myös Riihijärvi) on yksi Korpilahden pohjoisista kylistä Jyväskylässä. Se on tunnettu Suomen rallista, johon on useina vuosina kuulunut Moksin erikoiskoe. Moksin asukkaista moni käy töissä kylän ulkopuolella muun muassa Jyväskylässä ja Korpilahdella. Kylällä on myös maataloutta. Vuoden 2021 lopussa Moksin tilastollisella pienalueella eli 141 asukasta.Jyväskylän väestö pienalueittain. Jyväskylän kaupunki. Viitattu 17.4.2023. Varsinaisen Moksin lisäksi tilastoalueeseen kuuluu Varrasperä, Humma, Hoikanpohja, Nakkerinpohja, Römminpohja ja Hankapohja. Moksi sijaitsee noin puolen tunnin ajomatkan päässä Jyväskylästä ja noin 15 minuutin ajomatkan päästä Korpilahden keskustasta. == Ympäristö ja luonto == Moksin alueella sijaitsevia järviä ovat muun muassa Moksinjärvi, Surkee ja Joutee. Korpilahden (vuodesta 2009 myös Jyväskylän) korkein kohta Uutelanmäki sijaitsee Moksin eteläpuolella. == Historia == Moksin nimi on Terho Itkosen mukaan saamelaisperäinen. Nykysaamelaiskielissä kantasanaa vastaa inarinsaamen verbi mokseđ ("kuljettaa veden yli"). Itkosen mukaan myös Vihdin Moksin nimi on samaa perua. Maakirjakylän nimi Riihijärvi perustuu Saulo Kepsun mukaan Moksinjärven vanhempaan nimitykseen. Kylä mainitaan Riihijärvenä jo vuonna 1582, kylännimenä Moksi esiintyy ensimmäisen kerran vasta vuonna 1773. Ennen asuttamista seutu oli Jämsän erämaata. Eräkappaletta kutsuttiin Moksinpuolisen päiväkunnaksi; tälle alueelle on muodostunut myös mm. Tikkalan kylä.Suur- Jämsän historia, sivu 118. Moksin kantatalo perustettiin vuonna 1582. Se ehti olla yksinäistalona noin parinsadan vuoden ajan.Suur-Jämsän historia, sivu 191. Vuonna 1785 Moksin talosta erotettiin Mattilan ja Koppelmäen talot. Kylän ensimmäinen torppa, vuonna 1757 perustettu Ikosenmäki, itsenäistyi vuonna 1808. Vuonna 1860 kylässä oli torppia yhteensä kahdeksan.Suur-Jämsän historia, s. 258. Moksi kuului Jämsän pitäjään vuoteen 1861 asti, jolloin Korpilahden kappeliseurakunta erotettiin erilliseksi pitäjäksi. Vuonna 2009 Korpilahden kunta liitettiin Jyväskylään. ==Lähteet== * ===Viitteet=== ==Aiheesta muualla== *www.moksi.fi ===Kirjallisuutta=== *Suomäki, Pekka (toim.): Hajallaan hantuvet, levällään laitumet : Moksin kyläkirja. Moksin kyläseura, 2006. ISBN 952-91-9973-2. Luokka:Korpilahden kylät
Ebroin

Ebroin (k. 681) oli Neustrian major domus kahteen otteeseen. Hän oli virassa ensin 658–673 ja uudestaan 675–680/681. Edellisen major domuksen Erchinoaldin kuoltua Neustrian ylimystö äänesti Ebroinin virkaan. Muodollisesti Neustriaa hallitsi kuningas Klotar III, mutta valtaa piti käytännössä Ebroin. Kun Klotar kuoli vuonna 673, Ebroin nimitti hänen seuraajakseen Teoderik III:n. Ylimystö ei hyväksynyt tällaista omavaltaisuutta vaan kutsui apuun Austrasian kuninkaan Kilderik II:n. Ebroinin pää ajeltiin ja hänet lähetettiin Luxeuilin luostariin Burgundissa. Kilderikin tyly hallinto kuitenkin nostatti Neustrian kapinaan, ja Kilderik murhattiin 675. Ebroin pakeni luostarista, tappoi major domus Leudesiuksen ja nosti Teoderikin takaisin valtaistuimelle. Ebroin taisteli viime vuotensa menestyksekkäästi Austrasiaa vastaan, ja hän onnistui lyömään Austrasian major domuksen Pipin Heristalilaisen Laffauxissa vuonna 680. Ebroinin häikäilemättömyys oli kuitenkin useimmille liikaa, ja lopulta frankkiylimys Ermenfred murhasi hänet. Ebroinin kuolema merkitsi Neustrian vaikutusvallan laskua Frankkien valtakunnassa. == Lähteet == Luokka:Frankkien major domukset Luokka:680-luvulla kuolleet
Lowell Devils

Lowell Devils oli yhdysvaltalainen jääkiekkojoukkue, joka pelasi AHL-liigassa. Lowell pelasi kotiottelunsa Lowellissa, Massachusettsissa. Devilsin kotiareenana toimii Tsongas Arena. Vuosina 1998–2006 joukkue tunnettiin nimellä Lowell Lock Monsters. Vuonna 2006 New Jersey Devils osti joukkueen ja antoi sille nimeksi Lowell Devils. Devils toimi New Jersey Devilsin farmiseurana. Vuonna 2010 seura siirrettiin Albanyyn, jolloin se otti käyttöön nimen Albany Devils. ==Tulokset kausittain== ===Runkosarja=== Kausi Pelit V H P TM PM Sijoitus 2006–2007 80 38 30 88 212 220 5. 2007–2008 80 25 43 62 183 270 7. ===Pudotuspeli=== Kausi 1. kierros 2. kierros 3. kierros Finaalit 2006–2007 Ulkona pudotuspeleistä. 2007–2008 Ulkona pudotuspeleistä Luokka:Yhdysvaltalaiset jääkiekkoseurat Luokka:Entiset AHL-seurat Luokka:New Jersey Devils Luokka:Massachusettsin urheilu Luokka:Middlesexin piirikunta (Massachusetts)
Ravintola Os

Ravintola Os oli kuopiolainen pieni ranskalais-pohjoismaista ruokaa tarjoava ruokaravintola. Nimi Os juontaa juurensa ranskan kielen luuta tarkoittavaan sanaan. Kauppalehti Optio valitsi Ravintola Osin Suomen kuudenneksi parhaaksi ravintolaksi marraskuussa 2008, parhaana pääkaupunkiseudun ulkopuolella.Viikkosavo 8.11.1008, Joskus hyvääkin Ravintola sijaitsi Kuopion keskustassa, aluksi Ajurinkadulla ja myöhemmin kauppakeskus IsoCeessä. Ravintolan perustivat syyskuussa 2005 kokki Mikko Rosendahl ja hänen yrittäjäkumppaninsa ja puolisonsa, kylmäkkö Pauliina Rosendahl.Huipulle alle kahdessa vuodessaViisitähteä.fi. Viitattu 10.11.2008. Mikko Rosendahl on aiemmin toiminut Helsingissä kokkina muun muassa Ravintola Kuussa, Careliassa, Palacessa ja Ravintola Lehtovaarassa. 2\. marraskuuta 2010 Mikko Rosendahl aloitti MTV3:n Huomenta Suomen Makuja-osion tv-kokkina. Hänet nähtiin ruudussa 1–2 kertaa viikossa. Ravintola Os lopetti toimintansa ja hakeutui konkurssiin syksyllä 2015. Ravintolan vaikeuksien taustalla kerrottiin olevan liiketilan ongelmat. Rosendahlit perustivat kaupunkiin 2010-luvun vaihteessa myös pihviravintola Hiilen ja italialaisen Guston, jotka olivat lyhytaikaisempia ja ne myytiin. ==Lähteet== ==Aiheesta muualla== *Ravintola Osin verkkosivut Luokka:Ravintolat Kuopiossa Luokka:Entiset ravintolat Suomessa
Cilicium

Cilicium eli piikkivyö eli katumusnauha on vuosisatoja vanha itsekidutusväline, jota käytetään uskonnollisissa katumusharjoituksissa. Ciliciumilla voidaan tarkoittaa sekä katumusnauhaa että samantapaista jouhipaitaa. Ciliciumia on käytetty varsinkin erilaisten uskonnollisten ryhmien parissa. Esimerkiksi katolisen kirkon piirissä muun muassa Franciscus Assisilainen, Ignatius Loyola ja Äiti Teresa ovat käyttäneet katumusnauhaa. Myös paavi Paavali VI:n tiedetään käyttäneen jouhipaitaa. s. 30-31 Nykyisistä uskonnollisista yhteisöistä etenkin osan Opus Dein jäsenistä tiedetään käyttävän katumusnauhaa muiden ruumiillisten katumustekojen lisäksi. Katumusnauhaa käyttävät etenkin nuoret numeraarijäsenet ja papit, kaksi tuntia muutamana päivänä viikossahttp://www.image.fi/image-lehti/jeesuksen-aasi- oskari-juurikkala paitsi ei sunnuntaisin eikä kirkollisina juhlapäivinä. Iäkkäät ja sairaat jäsenet eivät harjoita ruumiillisia katumustekoja. Opus Dein ohjeiden mukaan katumusnauhan kuuluu tuntua epämukavalta mutta se ei saa aiheuttaa verenvuotoa, eikä jättää ihoon pysyviä merkkejäMartin Rhonheimer: "Ihr seid das Licht der Welt: Das Opus Dei - jungen Menschen erklärt". Tarkoituksena on pientä epämukavuutta tuntemalla jollain tapaa samaistua Kristuksen kärsimykseen ristillähttp://www.studio55.fi/vapaalla/article/opus- dei-toimii-suomessakin-jasen-kiistaa-myytit/1774634. Kritiikkiin sen käytöstä on vastattu esimerkiksi vertaamalla katumusnauhan käyttöä "nykyaikaisiin kehonrääkkäysmuotoihin" - esimerkiksi lävistyksiin, plastiikkakirurgiaan ja aerobiciin. Lisäksi väitteitä ciliciumin aiheuttamasta kivusta on pidetty liioiteltuina. On myös kiistetty, että ciliciumin käyttö vuodattaisi verta. == Lähteet == Luokka:Kidutusvälineet Luokka:Katolinen spiritualiteetti Luokka:Opus Dei
Haunted (Six Feet Underin albumi)

Haunted on Six Feet Underin ensimmäinen albumi vuodelta 1995. == Kappalelista == # # # # # # # # # # # ==Kokoonpano== * Chris Barnes - laulu * Allen West - kitarat * Terry Butler - bassokitara * Greg Gall - rummut == Aiheesta muualla == * * Luokka:Vuoden 1995 albumit Luokka:Vuoden 1995 esikoisalbumit Luokka:Six Feet Underin albumit
Daniella Monet

Daniella Monet Zuvic (s. 1. maaliskuuta 1989 Yhdysvallat) on yhdysvaltalainen näyttelijä. Monet aloitti televisioesiintymisen 8-vuotiaana, keväällä 1997. Hänet tunnetaan Teinitytön kasvatusopas -sarjasta, jossa hän näytteli Missy- nimistä tyttöä 2003–2004. Vuodesta 2010 hän on esiintynyt televisiosarjassa Victorious, jossa hän näyttelee Trina Vegaa. Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
Warpath

Warpath on Six Feet Underin toinen studioalbumi vuodelta 1997. == Kappaleet == # # # # # # # # # # # # == Kokoonpano == * Chris Barnes − laulu * Allen West − kitara * Terry Butler − bassokitara * Greg Gall − rummut == Arviot == * Allmusic: http://www.allmusic.com/album/r312612 == Lähteet == == Aiheesta muualla == * * Warpath discogs.com -sivustolla Luokka:Six Feet Underin albumit Luokka:Vuoden 1997 albumit
Maximum Violence

Maximum Violence on Six Feet Underin kolmas albumi vuodelta 1999. ==Kappaleet== # # # # # # # # # # Uusintapainoksen bonuskappaleet # * # # ==Kokoonpano== * Chris Barnes − laulu * Steve Swanson − kitara * Terry Butler − bassokitara * Greg Gall − rummut == Arvostelut == * AllMusic: Six Feet Under: Maximum Violence Viitattu 8.1.2023. * Soundi: Six Feet Under: Maximum Violence Viitattu 8.1.2023. == Lähteet == == Aiheesta muualla == * * Luokka:Six Feet Underin albumit Luokka:Vuoden 1999 albumit
True Carnage

True Carnage on Six Feet Underin viides albumi vuodelta 2001. ==Kappalelista== # # # # # # # # # # # ==Kokoonpano== * Chris Barnes − laulu * Steve Swanson − kitara * Terry Butler − bassokitara * Greg Gall − rummut * Ice-T − vieraileva vokalisti kappaleessa ”One Bullet Left” * Karyn Crisis − vieraileva vokalisti kappaleessa ”Sick and Twisted” == Arvostelut == * Soundi: Six Feet Under: True Carnage Viitattu 8.1.2023. == Lähteet == == Aiheesta muualla == * * Luokka:Six Feet Underin albumit Luokka:Vuoden 2001 albumit
Bringer of Blood

Bringer of Blood on Six Feet Underin viides albumi vuodelta 2003. ==Kappalelista== # # # # # # # # # # # Bonuskappaleet # * # ==Kokoonpano== * Chris Barnes − laulu * Steve Swanson − kitara * Terry Butler − bassokitara * Greg Gall − rummut == Arvostelut == * Imperiumi: 7/10Six Feet Under: Bringer Of Blood Viitattu 8.1.2023. * Soundi: Six Feet Under: Bringer Of Blood Viitattu 8.1.2023. == Lähteet == == Aiheesta muualla == * * Luokka:Six Feet Underin albumit Luokka:Vuoden 2003 albumit
Swiss League

Swiss League on Sveitsin jääkiekon toiseksi korkein sarjataso National Leaguen jälkeen. Liigan voittaja pelaa joka kauden päätteeksi paras seitsemästä -järjestelmällä National Leaguen viimeistä vastaan. Jos Swiss Leaguen joukkue voittaa, se nousee National Leagueen ja häviäjä joutuu Swiss Leagueen. Swiss League tunnettiin ennen nimellä Nationalliga B. ==Joukkueet kaudella 2024-2025== Joukkue Kaupunki Kotihalli Kapasiteetti EHC Basel Basel St. Jakob Arena 6 600 EHC Chur Olten Thomas Domenig Stadion 6 500 EHC Olten Olten Kleinholz Stadion 6 020 EHC Visp Visp Lonza Arena 5 150 EHC Winterthur Winterthur Zielbau Arena 2 496 GC Küsnacht Lions Küsnacht KEK Kunsteisbahn Küsnacht 2 200 GDT Bellinzona Snakes Bellinzona Centro Sportivo 2 180 HC La Chaux-de-Fonds La Chaux-de-Fonds Patinoire des Mélèzes 5 800 HC Sierre Sierre Graben 4 358 HC Thurgau Weinfelden Güttingersreuti 3 100 ==Katso myös== *National League (jääkiekko) *Sveitsin 1. Liga Luokka:Sveitsin jääkiekkosarjat
Death Rituals

__NOTOC__ Death Rituals on Six Feet Underin kahdeksas studioalbumi, joka on julkaistu vuonna 2008. == Kappaleet == # # # # # # # # # # # # # == Kokoonpano == * Chris Barnes – laulu * Steve Swanson – kitara * Terry Butler – basso * Greg Gall – rummut == Arvostelut == * About.com: About.com: Album review * Allmusic: Allmusic review * Blabbermouth: Blabbermouth: CD review * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Six Feet Underin albumit Luokka:Vuoden 2008 albumit
HC Slavia Praha

HC Slavia Praha (eng. HC Slavia Prague) on tšekkiläinen jääkiekkojoukkue Prahasta. Slavia Praha pelaa Tšekin toiseksi korkeimmalla sarjatasolla Chance Ligassa. Slavia Praha pelaa kotiottelunsa O2 Arenalla. Kaudella 2008–2009 seura osallistui jääkiekon Mestarien liigaan kauden 2007–2008 Tšekin mestarina. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 1 Michal Pittr R 2024 Praha, Tšekki 70 Paavo Hölsä L 2025 Lappeenranta, Suomi Oldřich Cichoň R 2025 Praha, Tšekki Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 12 František Hrdinka L 2025 Praha, Tšekki 36 Jiří Stejskal L 2025 67 Jan Holý (C) R 2027 Plzeň, Tšekki 77 David Kajínek L 2025 Frýdlant, Tšekkoslovakia Vit Beran L Laina Litoměřice, Tšekki David Bernad L Laina Písek, Tšekki Patrik Brůna L 2025 Praha, Tšekki Michael Gaspar L 2025 Praha, Tšekki Fabien Kočí R 2025 Ostrava, Tšekki Václav Veber R 2025 Kladno, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Maxim Havrda L VLH 2025 11 Jan Smola L H 2025 14 Jiří Průžek L VLH 2025 Praha, Tšekki 18 Matouš Jan Kucharčík L KH Juniori 20 Lukáš Strnad R OLH 2025+1 Praha, Tšekki 25 Filip Helt L KH / VLH Laina Litvinov, Tšekki 27 Vojtěch Polák R LH 2025 Nymburk, Tšekki 41 Marek Slavík R KH 2025 Litvínov, Tšekki 88 Matěj Beran L VLH 2025 Plzeň, Tšekki Václav Karabáček R LH 2025 Praha, Tšekki Martin Novák L VLH 2025 Roman Přikryl L KH 2025 Plzeň, Tšekki Riku Sihvonen R LH 2025 Jyväskylä, Suomi Šimon Slavíček L KH 2025 Praha, Tšekki Martin Šťovíček L OLH 2025 Praha, Tšekki Jan Vopat L LH Try-out Most, Tšekki ===Valmennus & Joukkueenjohto=== * Päävalmentaja: Aleš Totter * Apuvalmentaja: Radek Hlavatý * Apuvalmentaja: Vojtěch Šik * Maalivahtivalmentaja: Jan Chábera * Videovalmentaja: Josef Janča * Fysiikkavalmentaja: Marek Tomica * Huoltopäällikkö: Aleš Drnka * Puheenjohtaja: Standa Tichý * Toimitusjohtaja: Jaroslav Bednář Lähde: EliteProspectshttps://www.eliteprospects.com/team/162/hc-slavia-praha Viitattu 4.10.2021. ==Joukkueen nimet== * 1900 – SK (Sportovní klub) Slavia Praha * 1948 – Sokol Slavia Praha * 1949 – Dynamo Slavia Praha * 1953 – Dynamo Praha * 1965 – Slavia Praha * 1977 – Slavia IPS Praha * 1993 – HC Slavia Praha == Lähteet == Luokka:Tšekkiläiset jääkiekkoseurat Luokka:Prahan urheilu Luokka:Vuonna 1900 perustetut urheiluseurat
Stade de Gerland

Stade de Gerland on jalkapallostadion, joka sijaitsee Lyonissa Ranskassa. Ranskan pääsarjassa pelaava Olympique Lyonnais pelaa stadionilla kotiottelunsa. Stadion avattiin vuonna 1926, ja sinne mahtuu 41 044 katsojaa. Stadionin rakentamisen aloitti vuonna 1913 seuran silloinen presidentti Tony Garnier. Rakennustyöt jouduttiin kuitenkin keskeyttämään ensimmäisen maailmansodan takia. Sodan päätyttyä rakennustyöt aloitettiin 1919 uudestaan, ja stadion valmistui 1920. Alun perin stadionilla ei ollut katettuja istumapaikkoja. Stadionia jouduttiin kunnostamaan jälleen, jotta stadionin istumakapasiteetti saatiin lisätyksi yli 50 000:een. Stadionia jouduttiin jälleen kunnostamaan, kun Ranska toimi isäntämaana vuoden 1998 MM- kilpailuissa. FIFA:n vaatimuksien mukaan kaikilla stadioneilla, joilla pelataan kansainvälisiä otteluita, pitää kaikkien paikkojen olla vain istumapaikkoja. Pohjois- ja eteläpääty pitivät kokonaan purkaa pois ja rakentaa ne uudestaan. Yleisurheilurata piti myös poistaa kentän ympäriltä. Stadionin uudeksi kapasiteettiksi tuli 41 044, joka on vielä nykyäänkin voimassa. Olympique Lyonnais on pelannut stadionilla kotiottelujaan vuodesta 1950 asti. Lyon on suunnitellut muuttoa uudelle stadionille vuonna 2010. == 1998 MM-kilpailuiden ottelut Stade de Gerlandilla == Stade de Gerlandilla pelattiin vuoden 1998 jalkapallon maailmanmestaruuskilpailuiden 5 alkulohko- ottelua sekä puolivälieräottelu. Päivä Kotijoukkue Tulos Vierasjoukkue 13\. kesäkuuta 1998 1–3 15\. kesäkuuta 1998 1–0 21\. kesäkuuta 1998 1–2 24\. kesäkuuta 1998 2–1 26\. kesäkuuta 1998 1–2 4\. heinäkuuta 1998 0–3 Luokka:Ranskan jalkapallostadionit Luokka:Lyonin rakennukset ja rakennelmat Luokka:Lyonin urheilu
Greatest Hits (Ramones)

Greatest Hits on vuonna 2006 julkaistu Ramonesin kokoelmalevy. Levyllä on yhtyeen yleisesti parhaita hittejä, joskin pari hittiä jäi levyltä pois. Levy on muun muassa haastettu oikeuteen, sillä Marky Ramone ja muut, tosin vanhat jäsenet, eivät saaneet vaikuttaa kappalevalintoihin tai mihinkään muuhunkaan. Slashin mukaan vanhat jäsenet (mukaan lukien Marky) haluaisivat tehdä yhdessä uuden Greatest Hits- tai Best Of -albumin. Levyllä on 20 raitaa ja osa niistä on menestyneitä kappaleita. Kokoelmaa on moitittu, sillä se ei sisällä kappaleita "Poison Heart" ja "Do You Wanna Dance" vaikka kyseisistä kappaleista ainoastaan "Poison Heart" oli jonkinlainen hitti. == Kappaleet == # Blitzkrieg Bop # Beat on the Brat # Judy Is a Punk # I Wanna Be Your Boyfriend # Sheena Is a Punk Rocker # Pinhead # Commando # Rockaway Beach # We’re a Happy Family # Cretin Hop # Teenage Lobotomy # I Wanna Be Sedated (Radio Edit) # I Just Wanna Something to Do # Rock ’n’ Roll High School # Baby, I Love You # Do You Remember Rock ’n’ Roll Radio? # The KKK Took My Baby Away # Outsider # Pet Sematary (Single Version) # Wart Hog == Arvostelut == * Allmusic: Allmusic review == Aiheesta muualla == * Greatest Hits discogs.com -sivustolla == Lähteet == Luokka:Vuoden 2006 kokoelma-albumit Luokka:Ramonesin albumit
Antonia Prebble

Antonia Mary Prebble (s. 6. kesäkuuta 1984 Wellington, Uusi-Seelanti) on uusiseelantilainen näyttelijä. Hänet tunnetaan vuosina 1999–2003 esittämästään Trudy-tytön roolista Klaani-televisiosarjassa. Vuonna 2005 Prebble rupesi näyttelemään televisiosarjassa Outrageous Fortune, jossa hän näyttelee Loretta West -nimistä nuorta naista. Vuonna 2006 hän näytteli myös Power Rangers: Mystic Force -sarjassa. Luokka:Uusiseelantilaiset näyttelijät Luokka:Vuonna 1984 syntyneet Luokka:Elävät henkilöt
Makgadikgadin suolatasanko

Makgadikgadin suolatasanko tai Makgadikgadin suolapannu eli Makarikari on suuri suolapannualue Botswanan pohjoisosassa. Se on kokonaispinta-alaltaan 16 000 neliökilometriä ja se on muodostonut useasta erillisestä suolatasangosta, joita erottaa hiekka-aavikko. Suurin yksittäinen suolapannu Makgadikgadissa on 5 000 neliökilometriä ja se on usein veden peitossa. Makgadikgadi on jäänne muinaisesta Makgadikgadijärvestä, joka oli aikoinaan Afrikan suurimpia järviä. Makgadikgadi saa vetensä Nata-joesta. Osa alueesta on suojeltu Makarikarin kansallispuistossa. Brittiläisen moottoriohjelman Top Gearin juontajakolmikko Jeremy Clarkson, Richard Hammond ja James May olivat historian ensimmäiset henkilöt jotka ylittivät Makgadikgadin autolla. Heistä vain Hammond pystyi ylittämään suolapannun muuttamatta autoaan (Opel Kadett '63) ollenkaan. Clarkson ja May poistivat autoistaan kaiken "ylimääräisen", jättäen jäljelle vain "perustarvikkeet" jotka tarvitaan (moottori, kori, jarrut jne.) == Lähteet == Luokka:Botswanan maantiede Luokka:Suolatasangot
Meryl Cassie

Meryl Danielle Cassie (s. 2. huhtikuuta 1984 George, Cape Province, Etelä- Afrikka) on uusiseelantilainen näyttelijä. Hänen tunnetuin roolinsa oli Klaani-televisiosarjassa Ebony-niminen tyttö, joka oli mukana sarjassa tuotantokausina 1999–2003. Cassie on naimisissa rugbypelaaja Brendan Wyattin kanssa, ja heillä on yhteinen lapsi (s. 2006). Luokka:Uusiseelantilaiset näyttelijät Luokka:Vuonna 1984 syntyneet Luokka:Elävät henkilöt
Bring Your Daughter... to the Slaughter

Bring Your Daughter... to the Slaughter on Iron Maidenin toinen single albumilta No Prayer for the Dying. Laulun levytti ja julkaisi Iron Maidenin laulaja Bruce Dickinson Painajainen Elm Streetillä 5 – Painajaisten lapsi -elokuvan soundtrackille. Kappaleen alkuperäinen versio löytyy Bruce Dickinsonin kokoelmalevyltä The Best of Bruce Dickinson. Kun Dickinson levytti kappaleen Iron Maidenin kanssa syksyllä 1990, kappaleesta tuli yhtyeen toistaiseksi ainoa Britannian ykkössijalla ollut single. Singlen b-puolella on Free- ja Led Zeppelin -coverit. == Kappaleet 7" & 12" == # # (Free-cover) # (Led Zeppelin -cover) (vain 12) == Soittajat == * Bruce Dickinson – laulu * Dave Murray – kitara * Janick Gers – kitara * Steve Harris – basso, taustalaulu * Nicko McBrain – rummut == Lähteet == Luokka:Iron Maidenin kappaleet Luokka:Vuoden 1990 kappaleet Luokka:Britannian singlelistan ykköset
Makgadikgadijärvi

Makgadikgadijärvi oli Afrikassa nykyisen Botswanan valtion alueella sijainnut järvi. Okavango-, Sambesi- ja Cuando-joet laskivat järveen, joka kuivui 10 000 vuotta sitten. Nykyään alue on Kalaharin autiomaata. Makgadikgadijärvi muodostui noin kaksi miljoonaa vuotta sitten, kun maankuoressa tapahtuneen muutoksen takia syntyi vedenjakaja, joka ohjasi alueen suuret joet Makgadikgadijärven altaaseen. Noin 20 000 vuotta sitten allas oli täyttynyt äärimmilleen ja järven vesi alkoi valua kohti merta ensin pohjoiseen ja sitten itään. Seurauksena nykyisen Sambesi-joen ylä- ja alajuoksu yhdistyivät muodostaen Victorian putoukset. Aiemmin laskujoeton Makgadikgadijärvi laski uuden vesiväylän myötä Intian valtamereen. Kuivemman ajanjakson takia Makgadikgadijärvi alkoi kuivua. Noin 10 000 vuotta sitten järvi oli jo lähes kuivunut. Allas täyttyi maalla, kun tuuli puhalsi alueelle hiekkaa Okavango kasasi sedimenttejä. Nykyään Makgadikgadijärvestä muistuttavat Okavangon suisto, Makarikarin ja Nxain suolapannu, Ngamijärvi ja Xaujärvi. == Lähteet == == Aiheesta muualla == Luokka:Botswanan maantiede Luokka:Afrikan järvet
Terry Rance

Terry Rance oli yksi Iron Maidenin alkuperäisistä kitaristeista. Hän jätti yhtyeen vuonna 1976 vuoden ennen yhtyeen perustamista. Hänet korvasi Bob Sawyer. Vuonna 2006 Iron Maidenin entiset kitaristit Rance ja Dave Sullivan nimettiin Iron Maiden -teemaisen Eddie's Baarin manageriksi. == Lähteet == Luokka:Englantilaiset muusikot Luokka:Iron Maidenin jäsenet
Dave Sullivan

Dave Sullivan oli alkuperäinen rytmikitaristi Iron Maidenissa vuonna 1976. Hän lähti yhtyeestä vuoden 1976 lopussa ja hänet korvasi kitaristi Dave Murray. Luokka:Brittiläiset kitaristit Luokka:Syntymävuosi puuttuu Luokka:Elävät henkilöt
Ron Matthews

Ron Matthews (s. 1953) oli Iron Maidenin alkuperäinen rumpali. Hän oli yhtyeessä kaksi ja puoli vuotta. Hän oli ensimmäinen jäsen Iron Maidenissa Steve Harrisin kanssa. Matthews sai potkut monien muiden jäsenten rinnalla. Hän soitti myöhemmin Tormen ja Mcoyn kanssa 1980-luvulla. Luokka:Brittiläiset rumpalit Luokka:Vuonna 1953 syntyneet Luokka:Elävät henkilöt
Pro Cycling Manager

Pro Cycling Manager on Cyaniden kehittämä urheilu-, simulaatio- ja managerointipelisarja, jossa ohjataan pyöräilytallia. Pelissä on monia erilaisia pelimuotoja kuten urapeli, kilpailu, harjoitus, etappipelimuoto ja moninpeli. Urapelissä ohjataan tallia viiden vuoden ajan ja kilpailussa yhden kilpailun ajan. Harjoituksessa pääsee harjoittelemaan pelaamista, ja etappipelimuodossa pääsee ohjaamaan tallia esimerkiksi Ranskan ympäriajossa. Peliin tuli mukaan myös ratapyöräily vuonna 2008. == Sarjan pelit == * Pro Cycling Manager 2006 * Pro Cycling Manager 2007 * Pro Cycling Manager 2008 * Pro Cycling Manager 2009 * Pro Cycling Manager 2010 Luokka:Videopelisarjat Luokka:Urheilupelit
Wicker Park

Wicker Park on yhdysvaltalainen romanttinen, psykologinen trilleri vuodelta 2004. Elokuvan ohjasi Paul McGuigan. Elokuva perustuu ranskalaiseen elokuvaan Kohtalokas asunto (L’Appartement, 1996). Se oli ehdolla palkinnon saajaksi Montrealin elokuvafestivaaleilla, kaupungissa, jossa elokuva on kuvattu. ==Näyttelijät== == Arvioita == Turun Sanomien Tapani Maskula kritisoi elokuvaa sekavaksi ja epäloogiseksi sattumien summaksi, jonka asetelma romahtaisi jos alati kännyköitään näpläävät roolihenkilöt vain hoksaisivat joskus soittaa toisilleen oikeaan aikaan. == Lähteet == == Aiheesta muualla == * Viralliset sivut * * Luokka:Vuoden 2004 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset uudelleenfilmatisoinnit Luokka:Yhdysvaltalaiset psykologiset jännityselokuvat Luokka:Metro-Goldwyn- Mayerin elokuvat
Nürnberg Ice Tigers

Nürnberg Ice Tigers on saksalainen jääkiekkojoukkue, joka pelaa Saksan DEL- liigaa. Ice Tigers pelaa kotiottelunsa Nürnberg Arenalla, Nürnbergissä, Saksassa. Joukkue perustettiin vuonna 1980 ja sen nimi oli tuolloin EHC 80 Nürnberg. Kaudella 1995–1996 nimi vaihdettiin Nürnberg Ice Tigersiksi. Joukkue oli vuosina 2006–2009 nimeltään Sinupret Ice Tigers. Kaudella 2009–2010 paikallinen jalokivikauppias Thomas Sabo sijoittajaryhmineen pelasti joukkueen konkurssilta ja joukkueen nimi vaihdettiin Thomas Sabo Ice Tigers Nürnbergiksi. ==Tilastoja== * Eniten DEL-liiga otteluja joukkueessa: Martin Jiránek (492 ottelua) * Eniten DEL-liiga maaleja joukkueessa: Martin Jiránek (173 maalia) * Eniten jäähyminuutteja joukkueessa: John Craighead (576 minuuttia) == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 31 Niklas Treutle L 2027 Nürnberg, Saksa 66 Daniel Allavena L 2025 Garmisch-Partenkirchen, Saksa 72 Leon Hungerecker L 2025 Lüneburg, Saksa Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 6 Julius Karrer L 2025 Berliini, Saksa 9 Justus Böttner L 2025 Arnstadt, Saksa 18 Maximilian Merkl L 2025 Nürnberg, Saksa 24 Marcus Weber (C) L 2026 Garmisch-Partenkirchen, Saksa 47 Owen Headrick R 2025 Garden River, Ontario, Kanada 74 Cody Haiskanen R 2025 Fargo, Pohjois-Dakota, Yhdysvallat 82 Hayden Shaw (A) L 2025 Woodbury, Minnesota, Yhdysvallat 90 Constantin Braun (A) L 2025 Lampertheim, Saksa Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 10 Evan Barratt (A) L KH / VLH 2027 Bristol, Pennsylvania, Yhdysvallat 13 Ryan Stoa L KH / VLH 2025 Bloomington, Minnesota, Yhdysvallat 14 Cole Maier (A) R KH / VLH 2026 Pequannock, New Jersey, Yhdysvallat 23 Lukas Ribarik L H 2025 Nürnberg, Saksa 29 Eugen Alanov L VLH 2026 Öskemen, Kazakstan 44 Josef Eham L H 2026 Hausham, Saksa 48 Jake Ustorf L H 2025 Waynesville, Ohio, Yhdysvallat 49 Thomas Heigl L H 2027 Bad Tölz, Saksa 73 Roman Kechter L KH 2026 Weilheim, Saksa 75 Samuel Dove-McFalls L VLH / KH 2025 Montreal, Québec, Kanada 77 Will Graber R KH 2026 Broomfield, Colorado, Yhdysvallat 91 Jeremy McKenna R OLH 2025 Summerside, Prinssi Edwardin saari, Kanada 95 Charlie Gerard R KH / OLH 2026 Rocky River, Ohio, Yhdysvallat Mark Rassell L KH / VLH 2025 Calgary, Alberta, Kanada ===Valmennus & Joukkueenjohto=== * Päävalmentaja: Mitch O'Keefe * Apuvalmentaja: Jochen Hecht * Maalivahti- & Videovalmentaja: Varian Kirst * Fysiikkavalmentaja: Christian Bachmann * Toimitusjohtaja: Wolfgang Gastner * Urheilutoimenjohtaja: Stefan Ustorf Lähde: EliteProspectshttps://www.eliteprospects.com/team/130/nurnberg-ice-tigers Viitattu 29.9.2021. == Lähteet == Luokka:Saksalaiset jääkiekkoseurat Luokka:Vuonna 1980 perustetut urheiluseurat Luokka:Nürnbergin urheilu
Peter Coyote

Peter Coyote (alk. Peter Cohon) (s. 10. lokakuuta 1941 Manhattan, New York, Yhdysvallat) on yhdysvaltalainen näyttelijä. Hänet tunnetaan muun muassa elokuvista E.T. (1982), Katkera kuu (1992) ja Erin Brockovich (2000). Lisäksi Coyote tunnetaan Seth Eastmanin dokumentista Painting the Dakota (2002), jossa hän toimi juontajana, sekä tv-sarjoista 4400 ja Tie Avonleaan vuosilta 1989–1996. Lisäksi hän on toiminut kertojana useissa Ken Burnsin dokumenttisarjoissa. == Yksityiselämä == Coyote on ollut kaksi kertaa naimisissa: Marilyn McCannin kanssa vuosina 1977–1997 ja Stefanie Pleetin kanssa vuodesta 1998. Hänellä on kaksi lasta ensimmäisestä avioliitosta. == Palkinnot == *Bronze Wrangler (1999, 2002) *Emmy (1993) == Ehdokkuudet == *Emmy (1991) == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amerikanvenäläiset Luokka:Vuonna 1941 syntyneet Luokka:Elävät henkilöt
Bob Sawyer

Bob Sawyer oli Iron Maidenin kitaristi lyhyen aikaa vuonna 1976. Hänet korvasi alkuperäinen kitaristi Terry Rance. Sawyer ja monet muut jäsenet erotettiin yhtyeestä. Luokka:Brittiläiset kitaristit Luokka:Syntymävuosi puuttuu Luokka:Elävät henkilöt es:Bob Sawyer
George Kruck Cherrie

George Kruck Cherrie (1865 Iowa-1946AMNH tai 1948) oli yhdysvaltalainen tutkimusmatkailija ja luonnontieteilijä. Cherrie otti osaa noin 40 tutkimusretkeen, jotka suuntautuivat pääasiassa Keski- ja Etelä-Amerikkaan. Hän keräsi lintuja ja muita eläimiä. Theodore Rooseveltin johtamalla retkellä 1913–1914 Cherrie keräsi näytteitä Smithsonian-instituutille. Cherrie kirjoitti retkistään muistelmissaan: Dark Trails: Adventures of a Naturalist (1930). Vuonna 1927 Yhdysvaltain partiopojat valitsivat Cherrien ensimmäiseksi Kunniapartiolaiseksi. Cherrien vaimo oli Stella Mae Bruere. Heille syntyi ainakin tytär Enriqueta Inez Cherrie (10. toukokuuta 1898) Venezuelassa. Cherrie kuvaili ja nimesi linnuista muun muassa raitapöllön (Strix chacoensis), brasiliansepän (Capito dayi), amazoniansilkkikiitäjän (Chaetura viridipennis) ja vireonapsijoiden suvun Inezia. Viirumuuranen (Myrmotherula cherriei) on nimetty hänen kunniakseen.ITIS Zoonomen == Lähteet == Cherrie, George Kruck Cherrie, George Kruck Cherrie, George Kruck
More (brittiläinen yhtye)

More on brittiläinen heavy metal -yhtye. Yhtye oli osa New Wave of British Heavy Metal -aikakautta. Yhtye on tehnyt kaksi albumia. ==Diskografia== ===Albumit=== *Warhead (1981) *Blood & Thunder (1982) ===Singlet=== * "We Are the Band" / "Atomic Rock" (1981) * "Trickster" / "Hey Joe" (1982) ==Katso myös== *Iron Maiden *New Wave of British Heavy Metal Luokka:Heavy metal -yhtyeet Luokka:Brittiläiset metalliyhtyeet
Live at Montreux 1991/1992

Live at Montreux 1991/1992, tunnettu myös nimellä Live At Montreux 1991 & 1992 ja Live at Montreux, on yhdysvaltalaisen laulaja-lauluntekijä Tori Amosin live-albumi ja videojulkaisu vuodelta 2008. Live at Montreux sisältää kaksi konserttia Amosin soolouran alkuvaiheilta vuosilta 1991 ja 1992. Molemmat konsertit on tallennettu Montreux’n jazzfestivaaleilla Sveitsissä. Amos esiintyy molemmissa konserteissa soolona ja säestää itseään pianolla.Tori Amos – Live At Montreux 91/92 DVD & CD Review Higher Plain Music 15.10.2008. Viitattu 8.10.2024.Live at Montreux 1991 & 1992 AllMusic. Viitattu 8.10.2024. Konserteissa kuullaan kappaleita Amosin ensimmäiseltä sooloalbumilta Little Earthquakes kappaleita ja sen singleiltä. Mukana on myös cover-versiot Nirvanan kappaleesta ”Smells Like Teen Spirit” ja Led Zeppelinin kappaleista ”Thank You” ja ”Whole Lotta Love”. Live at Montreux 1991/1992 julkaistiin CD:llä ja DVD:llä syyskuussa 2008.Live at Montreux 1991 & 1992 Album. Tori Amos 2008. Discogs. Viitattu 8.10.2024. Livealbumi on julkaistu myöhemmin myös vinyylillä, digitaalisena latauksena ja suoratoistopalveluissa.Live at Montreux 1991/1992 Albumi. Tori Amos 2008. Qobuz. Viitattu 27.10.2022. Konserttielokuva on julkaistu digitaalisesti Apple TV -palvelussa.Live at Montreux Tori Amos 2008. Apple TV. Viitattu 8.10.2024. == Kappaleet == Live at Montreux 1991/1992 Albumi. Tori Amos 2008. Spotify. Viitattu 27.10.2022.Live at Montreux 1991 & 1992 Album. 2x CD. Europe. Tori Amos 2008. Discogs. Viitattu 8.10.2024. Live at Montreux Album. CD. US. Tori Amos 2008. Discogs. Viitattu 8.10.2024. == Arvostelut == * Soundi: Tori Amos: Live At Montreux 1991/1992 Viitattu 27.10.2022. ==Lähteet== ==Aiheesta muualla== * * Live at Montreux 1991/1992 Discogs-sivustolla * Live at Montreux 1991/1992 AllMusic- sivustolla Luokka:Vuoden 2008 konserttitallenteet Luokka:Tori Amosin konserttitallenteet Luokka:Tori Amosin videot Luokka:Musiikki-DVD:t Luokka:Konserttielokuvat